Ekvador venesuelaliklar uchun qoidalarni kuchaytirdi

Ekvador hukumati venesuelalik migrantlar uchun mamlakat hududiga kirish qoidalarini kuchaytirdi, deb xabar qilmoqda Trend nashri.
Bunga esa Venesuela fuqarosi tomonidan ekvadorlik homilador ayolni garovga olib, so`ng uni polisiya ko`z oldida o`ldirishi bilan bog`liq voqea sabab bo`lgan. Mazkur jinoyat Ekvador fuqarolarining keskin noroziligiga olib kelmoqda. Shundan keyin hukumat qo`shni Venesueladan kiruvchi har bir fuqaroni qattiq nazoratga olishni boshladi. Shuningdek, hukumat o`z fuqarolarini ham venesuelaliklarga nisbatan zo`ravonlik ishlatmaslikka chaqirgan.